सुमेरपुर को जिला बनाने की मांग
सुमेरपुरजिला बनाओ मांग समिति ने शुक्रवार को मुख्यमंत्री के नाम उपखंड अधिकारी को ज्ञापन सौंपकर सुमेरपुर को जिला बनाने की मांग की। ज्ञापन में बताया कि सुमेरपुर पाली जिले का महत्वपूर्ण शहर है। पाली शहर के बाद सुमेरपुर नगर जिले का सबसे बड़ा कस्बा है। यह ब्यावर-आबूरोड के राष्ट्रीय राजमार्ग एन.एच. नंबर 62 पर स्थित है। यहां पर उपखंड स्तर के सभी कार्यालयों के साथ-साथ अन्य विभागों के महत्वपूर्ण कार्यालय है। यहां पर केंद्रीय सरकार के महत्वपूर्ण विभागों आयकर,दूरसंचार के प्रमुख कार्यालय है, जिनका कार्य क्षेत्र सुमेरपुर तहसील के साथ-साथ बाली,देसूरी,रानी तहसीलों तक में हैं। इस मौके पर वकील मंडल अध्यक्ष जगदीश मेवाड़ा, एडवोकेट हिम्मत सोलंकी, किशोर खंडेवाल,समाजसेवी लालाराम देवासी,प्रभुराम देवड़ा,गोविंदराम गहलोत, फूलचंद परिहार,मांगीलाल कुमावत आदि मौजूद थे। उधर, सहपाठी संघ ने भी सुमेरपुर को जिला बनाने की मांग को लेकर मुख्यमंत्री को ज्ञापन भेजा।
सुमेरपुर. सुमेरपुर को जिला बनाने की मांग को लेकर एसडीएम को सौंपा ज्ञापन।
awa_Deva hin_Deva awa_Deva